जिस बेल्लै मोहम्मद रफी, मुकेश ते किशोर कुमार जनेह् चोटी दे गतार छाए दे हे उस दौर च कुसै नमें गायक ने थाह्‌र बनाना बड़ा गै कठन हा पर इनें त्रौनें मश्हूर ते श्रेश्ठ गतारे दे होंदे होई बी महेन्द्र कपूर ते मन्ना डे ने अपनी टकोह्‌दी पनछान बनाई। मन्ना डे ने जित्थें शास्त्रीय संगीत उप्पर अधारत गीतें तोड़ी गै अपने आपै गी सीमत रक्खेआ उत्थें कपूर हुंदी पनछान देश भक्ति ते धार्मिक गीत गाने दी मती रेई पर उनेगी छड़ा इस पनछान तोड़ी सीमत रक्खना मती बेन्याई होग की जे उनें रोमांटिक ते संजीदा गीत बी मते सारे गाए दे न ते एह् एकल ते दोगाने बड़े मश्हूर बी रेह्। इनेंगी सुनने दा अजें बी मन करदा ऐ जेह्ड़ी इनें गीतें दी लोकप्रियता दा बड्डा सबूत ऐ।